Micheil Saakasjwili - Wikipedia
Micheil Saakasjwili (Georgies: მიხეილ სააკაშვილი [mɪχɛɪl sɑɑkʼɑʃvɪlɪ]; Oekraïns: Міхеїл Саакашвілі; gebore 21 Desember 1967) is 'n Georgiese en Oekraïnse politikus. Hy is tans die goewerneur van die Odessa-oblast en voormalige president van Georgië. Hy was van 2004 tot 2013 (met 'n kort onderbreking in die winter van 2007 tot vroeg 2008) die derde president van Georgië.
Micheil Saakasjwili in 2008
Goewerneur van die Odessa-oblast
30 Mei 2015
3de president van Georgië
20 Januarie 2008 – 17 November 2013
Nino Burjanadze (waarnemend)
25 Januarie 2004 – 25 November 2007
21 Desember 1967 (1967-12-21) (51 jaar oud)
Tbilisi, Georgiese SSR, Sowjetunie (tans Georgië)
Verenigde Nasionale Beweging
Sandra E. Roelofs
Eduard en Nikoloz
Nasionale Universiteit van Kiëf
George Washington Universiteit
Internasionale Instituut van Menseregte
Universiteit van die Distrik van Columbia
Saakasjwili was namens sy party, die Verenigde Nasionale Beweging, die opposisieleier in Georgië gedurende die Roosrewolusie in November 2003, waartydens president Sjevardnadze tot uittrede gedwing is. Op 4 Januarie 2004 wen hy die presidentsverkiesing en op 25 Januarie van dieselfde jaar word hy as president ingehuldig.
Sedert hy in 2004 aan die bewind gekom het, het Saakasjwili sterk na die Weste gevry in ruil vir gesofistikeerde wapentuig en opleiding vir sy weermag. Onder sy bevel het hulle die betwiste streek Suid-Ossetië in 2008 binnegeval, nadat dit in die vroeë jare negentig van Georgië weggebreek het. Rusland het egter die gebied suksesvol verdedig en Georgië se troepe moes noodgedwonge onttrek.
Saakasjwili is bekend vir sy fel uitsprake, wat nie altyd die gewenste resultate lewer nie. Hy het van geboorte die Russiese voornaam, Michail. Hy het vir 'n lang tyd ook self die voornaam gebruik.
↑ (uk) Порошенко у суботу на Одещині представить Саакашвілі
↑ (en) "Ukraine President presents Saakashvili as new Odesa governor". Ukraine Today. 2 Junie 2015.
↑ Die boodskap: Gee pad voor – Rusland is terug, Beeld, 15 Augustus 2008
↑ Die uitspraak van Micheil Saakasjvili op http://taal.vrt.be, wat Michail vroeër homself gebruik het aldus die VRT
Wikimedia Commons het meer media in die kategorie Micheil Saakasjwili.
(en) Micheil Saakasjwili op Facebook
(en) Micheil Saakasjwili op YouTube
Ontsluit van "https://af.wikipedia.org/w/index.php?title=Micheil_Saakasjwili&oldid=2047952"
Last edited on 4 Oktober 2019, at 08:27